Tame Impala
Tame Impala on austraalia multiinstrumentalisti Kevin Parkeri psühhedeelse muusika projekt. Stuudios kirjutab, lindistab, esitab ja produtseerib Parker kõik projekti muusika. Tuuridel on Tame Impala liikmeteks Parker (vokaalid, kitarr, süntesaator), Dominic Simper (kitarr, süntesaator), Jay Watson (süntesaator, vokaalid, kitarr), Cam Avery (basskitarr, vokaalid, süntesaator) ja Julien Barbagallo (trummid, vokaal). Grupil on lähedane seos teise Austraalia psühhedeelse rokkansambliga Pond, koos ühiste liikmete ja koostööpartneritega, sealhulgas Nick Allbrookiga, kes esines varem Tame Impalaga tuuridel. Algselt Modular Recordingsi lepingu all, on Tame Impala plaadifirmaks USA-s nüüd Interscope Records ja Suurbritannias Fiction Records. Parker alustas projektiga 2007. aastal Perthis. Pärast mitut singlit ja EP-d andis Tame Impala oma debüütalbumi "Innerspeaker" välja 2010. aastal, mis teenis seejärel Austraalias kuldplaadi tunnistuse ning pälvis kriitikutelt kiitust. 2012. aastal välja antud ja samuti tunnustust leidnud album "Lonerism" tunnistati Austraalias plaatinaplaadiks ning nomineeriti parima alternatiivse muusikaalbumi Grammyle. Tame Impala kolmas album, "Currents", avaldati 2015. aasta juulis ning võitis ARIA auhindadel parima rokialbumi ja aasta albumi tiitlid. Neljas stuudioalbum "The Slow Rush" anti välja 2020. aasta veebruaris, ning projekt võitis samal aastal viis ARIA auhinda.